Մահվան դաշտեր (ֆիլմ)

«Մահվան դաշտեր» (անգլ.՝ The Killing Fields), ռեժիսոր Ռոլան Ժոֆեի վավերագրական դրաման։ 1985 թվականին ֆիլմը արժանացել է երեք «Օսկար» մրցանակի, ութ Բրիտանական կինոյի և հեռուստատեսային արվեստի մրցանակի և մի շարք այլ մրցանակների։


== Սյուժե ==
Ֆիլմի իրադարձությունները սկսվում են 1973 թվականի մայիսին՝ Կամբոջայի մայրաքաղաք Պնոմպենում՝ Կամբոջայի ազգային բանակի և «Կարմիր կհմերների» միջև քաղաքացիական պատերազմի ժամանակ։ Սյուժեի կենտրոնում են «Նյու Յորք Թայմս»-ի միջազգային թղթակից Սիդնեյ Շենբերգը և նրա կամբոջացի օգնական Դիտ Պրանը։ Երբ ակնհայտ է դառնում «Կարմիր կհմերների» հաղթանակը, արևմտյան աշխարհի ներկայացուցիչները շտապ տարհանվում են երկրից, սակայն Շենբերգը որոշում է մնալ և շարունակել լուսաբանել Կամբոջայի իրադարձությունները։


== Դերերում ==
Սեմ Ուոտերստոն — Սիդնեյ Շենբերգ
Հենգ Նգոր — Դիտ Պրան
Ջոն Մալկովիչ — լուսանկարիչ Էլ Ռոկոֆֆ
Ջուլիան Սենդս — Ջոն Սուեյն
Քրեիգ Թեոդոր Նելսոն — մայոր Ռիվզ, ռազմական կցորդ
Սպոլդինգ Գրեյ — ԱՄՆ հյուպատոս
Բիլ Պատերսոն — դոկտոր Մակինտայր
Ատոլ Ֆուգարդ  — դոկտոր Սունդեսվալ
Գրեմ Քենեդի — Դուգալ
Քետրին Քրապում Չեյ — Դիտ Պրանի կինը
Թոմ Բյորդ — ամերիկյան ռազմական խորհրդական
Մոնիրակ Սիսովատ — Ֆատ, գյուղի կարմիր կխմերների առաջնորդը
Այրա Ուիլեր — դեսպան Ուեյդ
Ջոանա Մերլին — Սիդնեյ Շենբերգի քույրը


== Մրցանակներ և անվանակարգեր ==
1985 թվական — երեք «Օսկար» մրցանակ՝ երկրորդ պլանի լավագույն դերասան (Հենգ Նգոր), լավագույն օպերատորական աշխատանք (Քրիս Մենգես), լավագույն մոնտաժ (Ջիմ Քլարկ)։ Ինչպես նաև 4 անվանակարգ՝ լավագույն ֆիլմ (Դեյվիդ Պատնեմ), լավագույն ռեժիսոր (Ռոլան Ժոֆե), լավագույն ադապտացած սցենար (Բրյուս Ռոբինսոն), լավագույն դերասան (Սեմ Ուոթերսթոն)։
1985 թվական — ութ «BAFTA» մրցանակ՝ լավագույն ֆիլմ (Դեյվիդ Պատնեմ), լավագույն ադապտացված սցենար (Բրյուս Ռոբինսոն), լավագույն դերասան (Հենգ Նգոր), լավագույն սկսնակ (Հենգ Նգոր), լավագույն օպերատորական աշխատանք (Քրիս Մենգես), լավագույն մոնտաժ (Ջիմ Քլարկ), նկարիչների և դիզայներների լավագույն աշխատանք (Ռոյ Ուոկեր), լավագույն ձայն (Յան Ֆուլեր, Քլայվ Ուինթեր, Բիլ Ռոու)։ Ֆիլմը ստացել է ևս 5 անվանակարգ՝ լավագույն ռեժիսոր (Ռոլան Ժոֆե), լավագույն դերասան (Սեմ Ուոթերսթոն), լավագույն սաունդթրեք (Մայք Օլդֆիլդ), լավագույն գրիմ (Թոմի Մանդերսթոն), լավագույն վիզուալ էֆեկտներ (Ֆրեդ Կրամեր)։
1985 թվական — «Ոսկե գլոբուս» մրցանակ՝ երկրորդ պլանի տղամարդու լավագույն դերի համար (Հենգ Նգոր), ինչպես նաև 5 անվանակարգ՝ լավագույն դրամատիկ ֆիլմ, լավագույն ռեժիսոր (Ռոլան Ժոֆե), լավագույն սցենար (Բրյուս Ռոբինսոն), լավագույն դրամատիկ դերասան (Սեմ Ուոթերսթոն), լավագույն օրիգինալ սաունդթրեք (Մայք Օլդֆիլդ)։
1985 թվական — «Դավիդ դի Դոնաթելո» մրցանակ՝ լավագույն արտասահմանյան պրոդյուսեր անվանակարգում (Դեյվիդ Պատնեմ)
1985 թվական — ԱՄՆ սցենարիստների միության մրցանակ՝ լավագույն ադապտացված սցենարի համար (Բրյուս Ռոբինսոն)
1985 թվական — ԱՄՆ ռեժիսորների միության մրցանակ (Ռոլան Ժոֆե)
1986 թվական — «Սեզար» մրցանակ՝ լավագույն արտասահմանյան ֆիլմ անվանակարգում (Ռոլան Ժոֆե)


== Փաստեր ==
Ֆիլմը նկարահանվել է Թաիլանդում, Կանադայում (Տորոնտո) և ԱՄՆ-ում (Նյու Յորք)
Ֆիլմի սաունդթրեքը գրել է Մայք Օլդֆիլդը։ Բացի այդ, ֆիլմում հնչում են Ջոն Լենոնի «Imagine» և Փոլ ՄաքՔարթնի «Band On The Run» երգերը, ինչպես նաև Ջակոմո Պուչինիի «Տուրանդոտ» օպերայի «Nessun dorma» արիան՝ Ֆրանկո Կորելլիի կատարմամբ։
Ֆիլմը ռեժիսոր Ակիրա Կուրոսավայի 100 սիրելի ֆիլմերի ցանկում է։


== Ծանոթագրություններ ==